Referat fra bestyrelsesmødet 8.12.2014

**Til stede, fraværende og referat**

Til stede var Finn, Mette, Preben, Annette, Lars, Helge, Kim, Peer, Birthe og

Jan.

Jan blev referent.

**Godkendelse af referat**

Referatet blev godkendt.

**Dagsorden**

Der var to nye punkter. ”Hvordan sikres det at der tages referat hvis Jan ikke deltager i mødet”; og ”ny udgave af ”Velkommer til Lellinge””.

Punkterne blev placeret under evt.

**Konstituering**

Bestyrelsen besluttede, at sammensætte bestyrelsen på følgende måde**:**

* Kim som formand
* Jan som næstformand
* Birthe som kasserer
* Jan som sekretær

**Arbejdsformen**

Det blev aftalt, at bestyrelsesmøderne indtil videre placeres hver tredje mandag i hver måned. Emnet tages op på et senere tidspunkt.

**Overleveringsforretning**

Den afgående bestyrelse sikrede, at den ny fik seneste nyt om hvad der skal ske med SFO og skole bygningerne, set med de ”særligt aktives” øjne. Følgende blev fremlagt bestyrelsen**:**

Der var enighed blandt ”de særligt aktive” om**:**

* At arbejde for et helt nyt ”aktivitetshus”; en hal eller sal. Størrelsen afhænger af prisen
* At salg af SFO og skolen til boligformål skal finansierer opførelsen af ”aktivitetshuset”
* At ”aktivitetshuset” skal placeres i området omkring det nuværende idrætsanlæg
* At Henrik undersøger priser for opførelsen af bygningen
* At Jan taler med byens arkitekter om placering og udseende
* Hvis salgsprisen på SFO og skolebygningerne ikke gør det muligt at finansierer en ny bygning, må de nuværende bygninger undersøges

Det blev aftalt, at Finn sender det materiale som han har, til Kim, så ingen emner overses.

**Årsmødet**

Fremover skal vi have mere ”styr” på hvem der f.eks. er på valg.

Der var enighed om, at gennemgå ”vedtægten” for at se om der er noget der, som forhindre en mere smidig afvikling af Årsmødet.

**Hygge**

Der var lidt godt at spise.

**Evt.**

Det blev aftalt, at Kim sikre at der tages referat, hvis Jan ikke deltager i et mødet.

Jan retter ”Velkommen til Lellinge” til, så det er de rette navne som fremgår af folderen.

Næste møde afholdes mandag den 19.1.2015 kl. 19:30.